Tihti samastatakse LPP kui rasedusajastamise meetod rütmimeetodiga (nn. "päevade lugemine"). Rütmimeetodil ja LPP-l on aga väga põhimõtteline erinevus. Kui rütmimeetodi puhul ennustatakse eelnevate tsüklite põhjal tulevikus toimuvat, siis LPP puhul jälgitakse jooksvat tsüklit ning  vaatluste põhjal tehakse päev-päevalt järeldusi. Rütmimeetod oleks nagu ilma ennustamine nädal või kuu aega ette, samal ajal kui LPP puhul vaatad sa aknast välja ja näed, mis ilm parasjagu on.